রাতে শহরে এসে পৌঁছালো নিহত জাওয়ান ঝন্টু আলি শেখের কফিনবন্দি দেহ

কলকাতা: শুক্রবার রাতে শহরে এসে পৌঁছালো শহীদ জাওয়ান ঝন্টু আলি শেখের (Indian Army Jawan Jhantu Ali Sheikhs) নিথর দেহ। ভারতীয় সেনার (Indian Army) তরফে রাতে কলকাতা বিমানবন্দরে গান স্যালুট দেওয়া হয়। শনিবার দেহ নিয়ে যাওয়া হবে তেহট্টের বাড়িতে। রাজ্য সরকারের তরফে বিমানবন্দরে উপস্থিত রয়েছেন কলকাতার মেয়র তথা মন্ত্রী ফিরহাদ হাকিম, সব্যসাচী দত্ত এবং প্রদেশ কংগ্রেস সভাপতি শুভঙ্কর সরকার সহ কংগ্রেস নেতৃত্ব রয়েছে কলকাতা বিমানবন্দরে।

জম্মু-কাশ্মীরের উধমপুরে নিরাপত্তা বাহিনী ও জঙ্গিদের মধ্যে গুলিযুদ্ধে শহিদ হন তেহট্টের পাথরঘাটার ঝন্টু আলি শেখ। তিনি‌ ৬ প্যারাশুট রেজিমেন্ট স্পেশাল ফোর্সে কর্মরত ছিলেন। শুক্রবার রাত সাড়ে ১০টা নাগাদ দমদম বিমানবন্দরে শহীদ জাওয়ান ঝন্টু আলি শেখের কফিনবন্দি দেহ নিয়ে আসে সেনাবাহিনীর বিশেষ বিমান। সেনার তরফে বিমানবন্দরেই গান স্যালুট দেওয়া হয়। সব্যসাচী দত্তর বলেন, ”কার কী ধর্ম জানি না। ওঁরা দেশের সেবা করে। ওঁদের জন্য আমরা সুরক্ষিত থাকি। শহিদ জওয়ান বাংলার সন্তান, দেশের গর্ব! জানা গিয়েছে, নদিয়ার তেহট্টে ঝন্টুর কফিনবন্দি দেহ পৌঁছবে শনিবার। সেখানেই শেষকৃত্য সম্পন্ন হবে।